Diari Oficial de la Generalitat Valenciana


Sumari del DOGV 3537, del 07-07-1999 (1999/5815)

ORDRE d'11 de juny de 1999, de la Conselleria de Cultura, Educació i Ciència, per la qual es modifica l'autorització en els nivells educatius que s'especifiquen en l'annex a diversos centres docents privats.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5815


Data del document
:   11-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Ontinyent
    * Petrer
    * València
    * ensenyament privat

ORDRE d'11 de juny de 1999, de la Conselleria de Cultura, Educació i Ciència, per la qual es modifica l'autorització en els nivells educatius que s'especifiquen en l'annex a diversos centres docents privats. [1999/M5815]
  
Els expedients han sigut incoats a instància dels representants de la titularitat dels centres privats que s'indiquen en l'annex, en sol·licitud de modificació de l'autorització en els nivells educatius que s'especifiquen.
  
La Direcció General de Centres Docents ha declarat, a través de resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, en cada cas, el compromís d'aportar-la abans de l'inici de les activitats educatives corresponents.
  
Atés que tots els centres van obtindre autorització d'obertura i funcionament en els nivells educatius que es modifiquen.
  
Vista la Llei Orgànica 8/1985, de 3 de Juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Autoritzar la modificació en els nivells educatius a cadascun dels centres que s'indiquen en l'annex i en els termes que s'especifiquen.
  
Disposicions addicionals
  
Primera
  
Els centres que no han aportat la relació de professors i titulacions respectives hauran de fer-ho davant la Direcció Territorial de València, que haurà d'aprovar-la previ informe de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Allò disposat en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 11 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: Hogar Nuestra Señora del Rosario
  
Titular: Arquebisbat de València
  
Domicili: c/ Vicent Brull, 54
  
Localitat: València
  
Província: València
  
Codi: 16000803
  
Modificació que s'autoritza:
  
- Ampliació de les unitats d'Educació Secundària Obligatòria a un total de vuit unitats i 228 llocs escolars.
  
Centre: La Concepción
  
Titular: Pares Franciscans
  
Domicili: av. Sant Francesc, 5
  
Localitat: Ontinyent
  
Província: València
  
Codi: 19469135
  
Modificació que s'autoritza:
  
- Ampliació de la modalitat de Batxillerat Tecnològic, sense variació del nombre d'unitats del mencionat nivell 6 unitats però amb ampliació de la capacitat de llocs escolars fins a un total de 210.
  
Centre: Santo Domingo Savio
  
Titular: Col·legi Santo Domingo Savio, SL
  
Domicili: av. Reina Sofia, s/n
  
Localitat: Petrer
  
Província: Alacant
  
Codi: 92693126
  
Modificació que s'autoritza:
  
- Ampliació de les unitats d'Educació Primària a un total de 12 unitats i 300 llocs escolars.